FASTA formaat
Bioinformaatikas on FASTA tekstipõhine formaat, milles nukleotiidide või aminohapete järjestused esitatakse nendele vastavate ühetäheliste koodide järjestusena. FASTA formaadis järjestus algab ühe kirjeldava koodireaga millele järgnevad read järjestuseandmetega. FASTA formaat võimaldab lisada järjestusele täpsustavaid identifikaatoreid. FASTA formaat loodi David J. Lipman ja William R. Pearson’i arendatud FASTA tarkvarapaketi raames, mida kirjeldati esimest korda 1985. aastal. Sellel põhjusel nimetatakse FASTA formaati alternatiivselt ka Pearson’i formaadiks.